
Text rozhodnutia
Súd: Krajský súd Banská Bystrica Spisová značka: 24S/148/2015 Identifikačné číslo súdneho spisu: 6015201016 Dátum vydania rozhodnutia: 24. 10. 2017 Meno a priezvisko sudcu, VSÚ: JUDr. Alena Antalová ECLI: ECLI:SK:KSBB:2017:6015201016.2 Uznesenie Krajský súd v Banskej Bystrici v právnej veci žalobcu: L. B., C. XXX/XX, XXX XX L., I.: XX XXX XXX, zast. advokátom JUDr. Jozefom Brázdilom, Trhová 992/1, 960 01 Zvolen, proti žalovanému: Finančné riaditeľstvo Slovenskej republiky, Lazovná 63, 974 01 Banská Bystrica o preskúmanie zákonnosti rozhodnutia žalovaného č. 1100301/1/216192/2015/5098 zo dňa 22.05.2015, o oprave Rozsudku Krajského súdu v Banskej Bystrici č.k. 24S/148/2015 - 51 zo dňa 24. júna 2016, takto r o z h o d o l : O p r a v u j e zrejmú nesprávnosť v záhlaví, výroku a odôvodnení Rozsudku Krajského súdu v Banskej Bystrici č.k. 24S/148/2015 - 51 zo dňa 24. júna 2016 tak, že správne má byť uvedené preskúmavané rozhodnutie žalovaného: „č. 1100301/1/216192/2015/5098“. o d ô v o d n e n i e : 1. Krajský súd v Banskej Bystrici rozsudkom č.k. 24S/148/2015 - 51 zo dňa 24. júna 2016 žalobou napadnuté rozhodnutie žalovaného č. 1100301/1/216192/2015/5098 zo dňa 22.05.2015 v spojení s rozhodnutím Daňového úradu Banská Bystrica č. 9601403/5/262211/2015/StrM zo dňa 03.02.2015 podľa § 250j ods. 2 písm. a/ a e/ zákona č. 99/1963 Zb. Občianskeho súdneho poriadku (ďalej len „O.s.p.“) zrušil a vec vrátil žalovanému na ďalšie konanie. Žalovaného zároveň zaviazal povinnosťou nahradiť žalobcovi trovy konania v celkovej výške 70,- Eur, do troch dní od právoplatnosti tohto rozhodnutia na účet právneho zástupcu žalobcu. 2. Dňom 01. júla 2016 nadobudol účinnosť zákon č. 162/2015 Z. z. Správny súdny poriadok (ďalej len „SSP“). Podľa § 491 ods. 1, 2 SSP (1) Ak nie je ďalej ustanovené inak, platí tento zákon aj na konania začaté podľa piatej časti Občianskeho súdneho poriadku predo dňom nadobudnutia jeho účinnosti. (2) Právne účinky úkonov, ktoré v konaní nastali predo dňom nadobudnutia účinnosti tohto zákona, zostávajú zachované. Ak sa tento zákon použije na konania začaté predo dňom nadobudnutia účinnosti tohto zákona, nemožno uplatňovať ustanovenia tohto zákona, ak by boli v neprospech žalobcu, ak je ním fyzická osoba alebo právnická osoba. 3. Krajský súd v Banskej Bystrici o žalobe žalobcu o preskúmanie zákonnosti rozhodnutia žalovaného doručenej súdu dňa 13. augusta 2015 rozhodol podľa Občianskeho súdneho poriadku platného a účinného do 30. júna 2016. Krajský súd v Banskej Bystrici o oprave rozsudku č.k. 24S/148/2015 - 51 zo dňa 24. júna 2016 rozhoduje už podľa zákona č. 162/2015 Z. z. Správny súdny poriadok účinného od 01. júla 2016, ktorý sa v zmysle prechodných ustanovení použije aj v tomto konaní, pričom podľa § 491 ods. 2 SSP právne účinky úkonov, ktoré v konaní nastali predo dňom nadobudnutia jeho účinnosti zostávajú zachované. 4. Podľa § 143 SSP správny súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí osobám uvedeným v § 142 ods. 1. 5. Správny súd zistil, že v záhlaví, výroku a odôvodnení Rozsudku Krajského súdu v Banskej Bystrici č.k. 24S/148/2015 - 51 zo dňa 24. júna 2016 došlo pri písomnom vyhotovení rozsudku k zrejmej nesprávnosti, resp. k chybe v písaní, keď je v ňom nesprávne uvedené číslo preskúmavaného rozhodnutia žalovaného „č. 1100301/1/216192/2015/4989“. Správne má byť v záhlaví, výroku a odôvodnení rozsudku uvedené číslo preskúmavaného rozhodnutia žalovaného „č. 1100301/1/216192/2015/5098“. 6. Na základe uvedených skutočností bola preto podľa § 143 SSP vykonaná oprava záhlavia, výroku a odôvodnenia Rozsudku Krajského súdu v Banskej Bystrici č.k. 24S/148/2015 - 51 zo dňa 24. júna 2016 týmto opravným uznesením tak, ako je uvedené vo výroku tohto opravného uznesenia. 7. Toto rozhodnutie prijal senát krajského súdu pomerom hlasov 3:0 (§ 139 ods. 4 v spojení s § 147 ods. 2 SSP). Poučenie: Proti tomuto rozhodnutiu je prípustná kasačná sťažnosť v lehote jedného mesiaca od doručenia tohto rozhodnutia, podaná na Krajskom súde v Banskej Bystrici. V kasačnej sťažnosti sa musí okrem všeobecných náležitostí podania podľa § 57 uviesť: a) označenie napadnutého rozhodnutia, b) údaj, kedy napadnuté rozhodnutie bolo sťažovateľovi doručené, c) opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva, d) návrh výroku rozhodnutia. Sťažnostné body možno meniť len do uplynutia lehoty na podanie kasačnej sťažnosti. Sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa musia byť spísané advokátom. Kasačnú sťažnosť je potrebné predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší účastník konania dostal jeden rovnopis s prílohami. Ak sa nepredloží potrebný počet rovnopisov a príloh, správny súd vyhotoví kópie podania na trovy toho, kto podanie urobil.

